b'\n_START_ARTICLE_\nSutapimas\n_START_PARAGRAPH_\nSutapimas \xe2\x80\x93 bendr\xc4\x85ja prasme, pastebimas keli\xc5\xb3 ar daugiau rei\xc5\xa1kini\xc5\xb3 ar aplinkybi\xc5\xb3 atsitiktinis atitikimas, susiderinimas, nesant akivaizdaus prie\xc5\xbeastinio ry\xc5\xa1io tarp j\xc5\xb3._NEWLINE_Sutapimas taip pat yra login\xc4\x97 kategorija, kuria naudojamasi moksliniuose tyrimuose, kriminalistikoje, taip pat ir kitoje racionalioje \xc5\xbemoni\xc5\xb3 veikloje analizuojant \xc4\xafvairius rei\xc5\xa1kinius bei \xc4\xafvykius. Sutapimas gali b\xc5\xabti traktuojamas kaip pagrindas \xc4\xafvyki\xc5\xb3 ar rei\xc5\xa1kini\xc5\xb3 s\xc4\x85ry\xc5\xa1iui. Kitaip tariant, sutapimas n\xc4\x97ra s\xc4\x85ry\xc5\xa1io tarp rei\xc5\xa1kini\xc5\xb3 \xc4\xafrodymas, ta\xc4\x8diau esant tarpusavyje susijusiems rei\xc5\xa1kiniams, sutapim\xc5\xb3 tikimyb\xc4\x97 didesn\xc4\x97._NEWLINE_Statistiniu po\xc5\xbei\xc5\xabriu, sutapimai yra nei\xc5\xa1vengiami ir tod\xc4\x97l nelaikomi reik\xc5\xa1mingais. Vienas i\xc5\xa1 pavyzd\xc5\xbei\xc5\xb3 yra Gimtadieni\xc5\xb3 paradoksas, kuris teigia, kad 23 \xc5\xbemoni\xc5\xb3 grup\xc4\x97je, tikimyb\xc4\x97, kad dviej\xc5\xb3 \xc5\xbemoni\xc5\xb3 gimtadieniai bus t\xc4\x85 pa\xc4\x8di\xc4\x85 dien\xc4\x85, yra didesn\xc4\x97 nei 50\xc2\xa0%._NEWLINE_Ypatingai i\xc5\xa1siskirian\xc4\x8diais sutapimais neretai naudojamasi siekiant \xc4\xafrodyti parapsichologinius sugeb\xc4\x97jimus ar s\xc4\x85mokslo teorijas. D\xc4\x97l pana\xc5\xa1i\xc5\xb3 prie\xc5\xbeas\xc4\x8di\xc5\xb3, sutapimai taip pat gali b\xc5\xabti kuriami dirbtinai, siekiant sukurti tam tikr\xc4\x85 \xc4\xaftaig\xc4\x85._NEWLINE_Matematikoje naudojama matematinio sutapimo s\xc4\x85voka, kai skirting\xc5\xb3 skai\xc4\x8diavim\xc5\xb3 galutiniai rezultatai sutampa ar skiriasi labai ne\xc5\xbeymia dalimi, pavyzd\xc5\xbeiui,  yra beveik lygu 20 arba , ta\xc4\x8diau nors toki\xc5\xb3 sutapim\xc5\xb3 yra daug, jie retai panaudojami kitaip nei vien tik \xc4\xafdomyb\xc4\x97s._NEWLINE_Optikoje sutapimu vadinamas atsitiktinis dviej\xc5\xb3 ar daugiau spinduli\xc5\xb3 fokusavimasis viename ta\xc5\xa1ke.'